
Vă înaintăm, alăturat, RAPORTUL COMUN asupra propunerii legislative pentru modificarea şi completarea Legii nr.85/2006 privind procedura insolvenţei, trimisă cu adresa Pl-x 440 din 1 septembrie 2010, înregistrată sub nr. 31/720, respectiv nr. 21/226 din  2 septembrie 2010, a proiectului de Lege pentru modificarea                    alin.(6) al art.138 din Legea nr.169/2010 pentru modificarea şi completarea                     Legii nr.85/2006 privind procedura insolvenţei, transmis cu adresa PL-x 338 din                  16 mai 2011, înregistrată sub nr. 31/494, respectiv nr. 21/143 din 17 mai 2011 şi a               proiectului de Lege privind modificarea art.3 - pct.7 şi pct.8 şi a art.64 alin.(1) din Legea nr.85/2006 privind procedura insolvenţei, transmis cu adresa PL-x 754 din                   5 decembrie 2011, înregistrată sub nr. 31/1234, respectiv nr. 21/319 din                                 8 decembrie 2011, Camera Deputaţilor fiind Cameră decizională. 
În raport cu obiectul şi conţinutul reglementărilor, iniţiativele legislative se încadrează în categoria legilor organice.
    VICEPREŞEDINTE                                              PREŞEDINTE   
                    Florin IORDACHE                                               Mihai TUDOSE                                                                          

     RAPORT COMUN
                   asupra: 
· propunerii legislative pentru modificarea şi completarea Legii nr.85/2006 privind procedura insolvenţei (Pl-x 440/2010)
· proiectului de Lege pentru modificarea alin.(6) al art.138 din                          Legea nr.169/2010 pentru modificarea şi completarea Legii nr.85/2006 privind procedura insolvenţei (PL-x 338/2011)

· proiectului de Lege privind modificarea art.3 - pct.7 şi pct.8 şi a art.64 alin.(1) din Legea nr.85/2006 privind procedura insolvenţei (PL-x 754/2011)
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru politică economică, reformă şi privatizare, au fost sesizate spre dezbatere în fond, cu propunerea legislativă pentru modificarea şi completarea Legii nr.85/2006 privind procedura insolvenţei, trimisă cu adresa Pl-x 440 din                        1 septembrie 2010, înregistrată sub nr. 31/720, respectiv nr. 21/226 din 2 septembrie 2010, cu proiectul de Lege pentru modificarea alin.(6) al art.138 din                               Legea nr.169/2010 pentru modificarea şi completarea Legii nr.85/2006 privind procedura insolvenţei, transmis cu adresa PL-x 338 din 16 mai 2011, înregistrată sub nr. 31/494, respectiv nr. 21/143 din 17 mai 2011, şi cu  proiectul de Lege privind modificarea art.3 - pct.7 şi pct.8 şi a art.64 alin.(1) din Legea nr.85/2006 privind procedura insolvenţei, transmis cu adresa PL-x 754 din 5 decembrie 2011,  înregistrată sub nr. 31/1234, respectiv nr. 21/319 din 8 decembrie 2011.
Conform prevederilor art.75 din Constituţia României, republicată, şi ale                      art. 92 alin.(9) pct.2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 
Senatul, în calitate de primă Cameră sesizată a respins,  în şedinţa din                     28 iunie 2010, propunerea legislativă pentru modificarea şi completarea                        Legii nr.85/2006 privind procedura insolvenţei (Pl-x 440/2010).
  Senatul, în calitate de primă Cameră sesizată, a adoptat, în şedinţa din                    9 mai 2011, proiectul de Lege pentru modificarea alin.(6) al art.138 din                         Legea nr.169/2010 pentru modificarea şi completarea Legii nr.85/2006 privind procedura insolvenţei (PL-x 338/2011) în conformitate cu prevederile                                          articolului 75 alineatul (2) teza a  III-a din Constituţia României, republicată.

  Senatul, în calitate de primă Cameră sesizată, a adoptat, în şedinţa din                     28 noiembrie 2011, proiectul de Lege privind modificarea art.3 - pct.7 şi pct.8 şi a art.64 alin.(1) din Legea nr.85/2006 privind procedura insolvenţei (PL-x 754/2011) în conformitate cu prevederile articolului 75 alineatul (2) teza a  III-a din Constituţia României, republicată.

Consiliul Legislativ a avizat favorabil iniţiativele legislative menţionate mai sus, cu observaţii şi propuneri. 
Guvernul susţine adoptarea acestor iniţiative legislative sub rezerva însuşirii observaţiilor şi propunerilor transmise prin punctele de vedere înaintate celor două Comisii sesizate în fond.
Comisia pentru buget, finanţe şi bănci a transmis aviz favorabil la              Pl-x 440/2010, conform avizului nr. 22/395 din 29 septembrie 2010 şi aviz negativ la  PL-x 754/2011, conform avizului nr. 22/589 din  20 decembrie 2011.
Iniţiativele legislative supuse dezbaterii au ca obiect de reglementare  modificarea Legii nr. 85/2006 privind procedura insolvenţei, cu modificările şi completările ulterioare. 
În conformitate cu prevederile art. 61, art. 63 şi art. 68 alin. (1) din Regulamentul Camerei Deputaţilor, republicat, cu modificările şi completările ulterioare, membrii celor două Comisii au examinat iniţiativele legislative menţionate mai sus în şedinţa din 24 septembrie 2012. 
La lucrările celor două Comisii au participat, în calitate de invitaţi, din partea Ministerului Justiţiei, domnul Florin Moţiu – secretar de stat şi doamna Claudia Roşianu – consilier juridic, iar din partea Agenţiei Naţionale de Administrare Fiscală, doamna Irina Niţu – şef serviciu.   

Din numărul total de 23 membri ai Comisiei juridice, de disciplină şi imunităţi au participat la dezbateri 14 deputaţi, iar din numărul total de  20 membri ai Comisiei pentru politică economică, reformă şi privatizare au participat la dezbateri               19 deputaţi.
În urma examinării iniţiativelor legislative şi a opiniilor exprimate, membrii celor două Comisii, au hotărât, cu majoritate de voturi, să propună plenului Camerei Deputaţilor respingerea  propunerii legislative pentru modificarea şi completarea   Legii nr.85/2006 privind procedura insolvenţei (Pl-x 440/2010), a proiectului de                 Lege pentru modificarea alin.(6) al art.138 din Legea nr.169/2010 pentru modificarea şi completarea Legii nr.85/2006 privind procedura insolvenţei (PL-x 338/2011), şi a               proiectului de Lege privind modificarea art.3 - pct.7 şi pct.8 şi a art.64 alin.(1) din Legea nr.85/2006 privind procedura insolvenţei (PL-x 754/2011),  întrucât, în prezent, în cadrul Guvernului se elaborează proiectul de Lege privind Codul insolvenţei, iar prevederile conţinute în iniţiativele legislative supuse examinării celor două Comisii vor fi analizate în cadrul procesului de finalizare a Codului menţionat.

În raport cu obiectul şi conţinutul reglementărilor, iniţiativele legislative fac parte din categoria legilor organice.
VICEPREŞEDINTE                                                      PREŞEDINTE 
                Florin IORDACHE                                                       Mihai TUDOSE                                                                          

      SECRETAR                                                              SECRETAR
         Gabriel ANDRONACHE                                                   Horia GRAMA
             Consilier  parlamentar                                                                                               Şef serviciu
                                                                                                                                      

                  Ciprian Bucur
           Graziella Segărceanu                                                                                  

